Document ID: 31993R3111

KOMISSION ASETUS (EY) N:o 3111/93,
annettu 10 päivänä marraskuuta 1993,
asetuksen (ETY) N:o 4252/88 3 ja 12 artiklassa tarkoitetuista määritetyillä alueilla tuotettuja väkeviä laatuviinejä koskevista luetteloista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisössä tuotettujen väkevien viinien valmistuksesta ja myymisestä 21 päivänä joulukuuta 1988 annetun neuvoston asetuksen (ETY) N:o 4252/88(1), sellaisena kuin se on viimeksi muutettuna asetuksella (ETY) N:o 1568/93(2), ja erityisesti sen 22 artiklan toisen kohdan,
sekä katsoo, että
asetuksen (ETY) N:o 4252/88 3 ja 12 artiklan mukaisesti jäsenvaltioiden toimittamien tietojen pohjalta on laadittava luettelo niistä määritetyillä alueilla tuotetuista väkevistä laatuviineistä (väkevät tma-laatuviinit), joille on hyväksytty erityiset valmistussäännöt; tuotteiden tunnistamisen ja yhteisön sisäisen kaupan helpottamiseksi olisi viitattava tuotteen kuvaukseen muodossa, jossa se on yhteisön säännöissä tai tarvittaessa kansallisessa lainsäädännössä; tämä viittaus ei
kuitenkaan rajoita yhteisössä mahdollisesti myöhemmin annettavien esittelyn ja kuvauksen sääntöjen soveltamista, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 4252/88 3 ja 12 artiklassa tarkoitettu luettelo väkevistä tma-laatuviineistä on liitteessä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 1993.

Labels: 17